Doktors Vatsons
Džons H. Vatsons (angļu: John H. Watson) ir britu rakstnieka Artura Konana Doila radīts romānu un īso stāstu tēls. Viņš ir bijis armijas ārsts. Privātdetektīva Šerloka Holmsa dzīvokļa biedrs. Dzīvo Londonā 19. gadsimta beigās un 20. gadsimta sākumā. Grāmatas par Šerloku Holmsu tiek rakstītas pirmajā personā no Vatsona skatu punkta. Kā Holmsa draugs un uzticības persona Vatsons ir redzams dažādās filmās, televīzijas seriālos, videospēlēs, komiksos un radio programmās.